സിറോ സര്വേ സംസ്ഥാനം നടത്തും സര്വേ മാര്ഗനിര്ദേശങ്ങള് പുറപ്പെടുവിച്ചു. തിരുവനന്തപുരം കോവിഡ് വ്യാപനത്തോതും ജനസംഖ്യാനുപാതിക പ്രതിരോധശേഷിയും കണ്ടെത്തുന്നതിനായി സംസ്ഥാനത്ത് സിറോ പ്രിവലന്സ് സര്വേ നടത്തും. ഇതിന് സര്ക്കാര് അനുമതി നല്കി. സര്വേ മാര്ഗനിര്ദേശങ്ങള് ആരോഗ്യവകുപ്പ് പുറപ്പെടുവിച്ചു. ഐസിഎംആര് ആണ് നിലവില് രാജ്യത്ത് സിറോ പ്രിവലന്സ് സര്വേ നടത്തുന്നത്. സംസ്ഥാനങ്ങള് സര്വേ നടത്തണമെന്ന് ജൂലൈ അവസാനം ആരോഗ്യമന്ത്രാലയം അറിയിച്ചിരുന്നു. രക്തത്തിലുള്ള ഇമ്യൂണോഗ്ലോബുലിന് ജി IgG ആന്റിബോഡി സാന്നിധ്യം നിര്ണയിക്കുകയാണ് സിറോ സര്വേയിലൂടെ ചെയ്യുന്നത്. കോവിഡ് മുക്തരില് ഐജിജി പോസിറ്റീവായിരിക്കും. 18 വയസ്സിനു മുകളിലുള്ളവര്, അഞ്ചുമുതല് 17 വയസ്സുവരെയുള്ളവര്, ഗര്ഭിണികള്, 18 വയസ്സിനു മുകളിലുള്ള ആദിവാസി വിഭാഗക്കാര്, തീരപ്രദേശങ്ങളിലെ 18 വയസ്സിനു മുകളിലുള്ളവര്, നഗരസഭാ പരിധിയിലെ ചേരിപ്രദേശങ്ങളിലുള്ള 18 വയസ്സിനു മുകളിലുള്ളവര് എന്നിവരിലെ ഐജിജി കണ്ടെത്തുകയാണ് പ്രാഥമിക ലക്ഷ്യം. സിറോ സര്വേയുടെ അടിസ്ഥാനത്തില് രോഗപ്രതിരോധം ശക്തമാക്കാന് സാധിക്കും. യന്ത്രം കെഎംഎസ്സിഎല് വാങ്ങും സിറോ സര്വേ നടത്തുന്നതിന് ഐസിഎംആര് അടക്കം ആശ്രയിക്കുന്ന കെമിലൂമിനസെന്റ് അസൈ സിഎല്ഐഎ യന്ത്രം വാങ്ങാന് കേരള മെഡിക്കല് സര്വീസസ് കോര്പറേഷന് സംസ്ഥാന സര്ക്കാര് തുക അനുവദിച്ചു. തിരുവനന്തപുരം സ്റ്റേറ്റ് പബ്ലിക് ഹെല്ത്ത് ലാബ്, എറണാകുളം, കോഴിക്കോട് റീജ്യണല് ഹെല്ത്ത് ലാബുകള് എന്നിവിടങ്ങളിലാണ് പരിശോധിക്കുക. ഇന്ത്യന് കമ്ബനിയായ അബ്ബോട്ട് ഹെല്ത്ത് കെയറിന്റെ ഉപകരണങ്ങള് വാങ്ങാന് 46.25 ലക്ഷം രൂപയും ജര്മനിയിലെ സീമെന്സ് ഹെല്ത്തിനിയേഴ്സിന്റെ ഉപകരണങ്ങള് വാങ്ങാന് 38.55 ലക്ഷം രൂപയുമാണ് അനുവദിച്ചത്. ഒരു യന്ത്രത്തിന് 10 മുതല് 20 ലക്ഷം വരെയാണ് വില. പരിചരണകേന്ദ്രങ്ങളില് 82 ശതമാനം കിടക്കയും ഒഴിവ് തദ്ദേശ സ്ഥാപനങ്ങളുടെ കീഴില് പ്രവര്ത്തിക്കുന്ന ഗാര്ഹിക പരിചരണ കേന്ദ്രങ്ങളില് ഡൊമിസിലറി കെയര് സെന്റര്ഡിസിസി 82 ശതമാനം കിടക്കയും ഒഴിഞ്ഞുകിടക്കുകയാണെന്ന് ആരോഗ്യ മന്ത്രി വീണാ ജോര്ജ്. 720 കേന്ദ്രത്തിലായി 33,394 കിടക്കയാണ് ഡിസിസികളിലുള്ളത്. അതില് 6013 എണ്ണത്തില് മാത്രമാണ് രോഗികളുള്ളത്. സിഎഫ്എല്ടിസികളില് 66ഉം സിഎസ്എല്ടിസികളില് 54ഉം ശതമാനം കിടക്കകള് ഒഴിഞ്ഞുകിടക്കുന്നു. ഐസിയുവില് 2131ഉം വെന്റിലേറ്ററില് 757 എണ്ണത്തിലും മാത്രമാണ് രോഗികളുള്ളത്. സര്ക്കാര് ആശുപത്രികളിലെ ഐസിയുകളില് 43 ശതമാനവും വെന്റിലേറ്ററുകളില് 75 ശതമാനവും ഒഴിവുണ്ടെന്നും മന്ത്രി പറഞ്ഞു.